**Tiszavasvári Város Önkormányzat Képviselő-testülete 8/2021. (V. 27.) önkormányzati rendelete**

**Tiszavasvári Város Önkormányzata 2020. évi költségvetéséről szóló többszörösen módosított 3/2020. (II. 17.) rendelet végrehajtásáról**

Az államháztartásról szóló 2011. évi CXCV. tv. 91. §-ában és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat-és hatásköreiről szóló 1991. évi XX. törvény 138. § (1) bekezdés b) pontjában kapott felhatalmazás alapján, az Alaptörvény 32. cikk (2) bekezdésében és a Magyarország helyi önkormányzatairól szóló 2011. évi CLXXXIX. tv. 42. §-ában meghatározott feladatkörében a következőket rendelem el:

**1. §**

Tiszavasvári Város Önkormányzata és intézményei 2020. évi költségvetésének teljesítését

a) **2.561.106.428 Ft** költségvetési bevétellel

b) **2.636.250.942 Ft** költségvetési kiadással,

c) **1.824.493.081 Ft** finanszírozási bevétellel

d) **892.865.928 Ft** finanszírozási kiadással,

az 1., 2., és 3. mellékletekben foglalt részletezéssel fogadom el.

**2. §**

Az irányítása alá tartozó intézmények 2020. évi költségvetésének teljesítését

a) **320.502.273** **Ft** bevétellel (önkormányzati finanszírozással együtt 1.784.863.973 Ft), és

b) **1.758.533.775 Ft** kiadással

a 8., 9., 10., 11., 12. és 13. mellékletek szerinti részletezéssel fogadom el.

**3. §**

Az önkormányzat saját 2020. évi költségvetésének teljesítését

a) **4.058.969.871 Ft** bevétellel,

b) **3.211.478.056 Ft** kiadással, ebből

c) **1.405.477.261** **Ft** intézmények részére folyósított önkormányzati támogatással

d) **1.806.000.795 Ft** önkormányzati kiadással

a 7. melléklet szerinti részletezéssel fogadom el.

**4. §**

Az önkormányzat a 2020. évi költségvetésének végrehajtásáról szóló zárszámadást részletesen a következők szerint fogadom el.

a) Az önkormányzat beruházási és felújítási kiadásait a 4. és 5. melléklet szerint hagyom jóvá.

b) Az EU-s támogatással megvalósuló programok és projektek pénzügyi elszámolását az 6. melléklet szerint fogadom el.

c) A költségvetési szervek maradványát a 14. mellékletnek megfelelően hagyom jóvá, illetve engedélyezem.

d) A 2020. évi általános működés és ágazati feladatok támogatásának alakulását jogcímenként a 15. mellékletben foglaltak szerint hagyom jóvá.

e) Többéves kihatással járó döntésekből származó kötelezettségeket a 17. mellékletben (2. tájékoztató táblában) foglaltak szerint hagyom jóvá.

f) Az adósságállomány alakulását a 19. mellékletben (4. tájékoztató táblában) foglaltak szerint fogadom el.

g) Az önkormányzat által adott közvetett támogatásokat az 20. mellékletben (5. tájékoztató táblában), a céljelleggel juttatott támogatások felhasználását a 21. mellékletben (6. tájékoztató táblában) foglaltak szerint fogadom el.

h) Az önkormányzat vagyonkimutatását az 22., 23., és 24. mellékletek (7.1-7.3. tájékoztató táblák) szerint hagyom jóvá.

i) Az önkormányzat tulajdonában álló gazdálkodó szervezetek működéséből származó kötelezettségek és részesedések alakulását a 2020. évben a 25. melléklet (8. tájékoztató tábla) szerint fogadom el.

j) A pénzeszközök változásának levezetését a 26. melléklet (9. tájékoztató tábla) szerint hagyom jóvá.

k) A költségvetés 2019. és 2020. évi teljesítésének és 2020. évi módosított előirányzatának bemutatását a 16. melléklet ( 1. tájékoztató tábla) szerint fogadom el.

l) Az önkormányzat által nyújtott hitel és kölcsön alakulása lejárat és eszközök szerinti bontásban a 18. melléklet (3. számú tájékoztató tábla) szerint fogadom el.

**5. §**

Felkérem az Önkormányzat jegyzőjét, hogy a zárszámadás elfogadásáról a költségvetési maradvány jóváhagyott összegéről tájékoztassa a költségvetési szervek vezetőit.

**6. §**

Hatályát veszti

a) az önkormányzat 2020. évi költségvetéséről szóló 3/2020. (II.17.) önkormányzati rendelet.

b) a Tiszavasvári Város Önkormányzata 2019. évi költségvetéséről szóló többszörösen módosított 4/2019. (II. 19.) rendelet végrehajtásáról szóló 17/2020. (VII.13.) önkormányzati rendelet.

**7. §**

Ez a rendelet 2021. május 28-án lép hatályba.

Tiszavasvári, 2021. május 26.

 **Szőke Zoltán Dr. Kórik Zsuzsanna**

 **polgármester jegyző**

Kihirdetve: 2021. május 27-én.

 **Dr. Kórik Zsuzsanna**

 **jegyző**